Uticaj ekonomije na izbore u Mičigenu
Oporavak automobilske industrije i vladini zajmovi biće ključna pitanja za birače na izborima krajem februara, kao i u novembru
Na sajmovima automobila širom zemlje, prevashodno se priča o oporavku i obnovljenoj konkurentnosti američke automobilske industrije sa sedištem u Detroitu. Demokratski kongresmen Džon Dingl, koji u Kongresu predstavlja Detroit, kaže da je vladina akcija spasila radna mesta. Dingl želi da predsednik Obama upravo to promoviše u okviru kampanje za reizbor. Bivši guverner Masačusetsa Mit Romni i drugi republikanski predsednički kandidati kritični su prema vladinim zajmovima u vrednosti od više milijardi dolara auto industriji. Toga je republikanski guverner Mičigena, Rik Snajder, vrlo svestan. kaže Pjetrikovski. Predsednik sindikata radnika autoindustrije Džordž MekGregor to vidi kao povoljan razvoj dogadjaja i želi da predsednik Obama govori tokom kampanje više o pomoći autoindustriji. Stavovi za ili protiv finansijske pomoći vlade autoindustriji već utiču na predstojeće primarne izbore Republikanaca u Mičigenu. Nedavne ankete ukazuju da Mit Romni zaostaje iza bivšeg američkog senatora Rika Santoruma uoči izbora 28. februara.